ત્યાર બાદ જિલ્લાઅધિકારીને એનો અહેવાલ મોકલવામાં આવ્યો છે. જોકે ૧૭ એપ્રિલના મતદાનના એક દિવસ પહેલાં બારામતીમાં નાયબ મુખ્ય પ્રધાન અજિત પવારે કોઈ જાહેર રૅલી કરી નહોતી એમ જણાવીને પોલીસે તેમને ક્લીન ચિટ આપી દીધી છે. પુણે રૂરલના પોલીસ-સુપરિન્ટેન્ડેન્ટ મનોજ લોહિયાએ કહ્યું હતું કે ‘અમારી પાસે બે પ્રકારની બે ફરિયાદ હતી. પહેલી ફરિયાદ ધમકીની તો બીજી મતદાનના ૧૨ કલાક પહેલાં પબ્લિક મીટિંગની. અમારી તપાસ મુજબ માસાળવાડી ગામમાં કોઈ પબ્લિક મીટિંગ થઈ નહોતી. એથી અમે અજિત પવાર વિરુદ્ધ માત્ર નૉન-કૉગ્નિઝેબલ કમ્પ્લેઇન્ટ (NC) નોંધી છે.